Cuneiform Tablet Kt c/k 877 (AKT 9a 156)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na li-ip-tí-IŠTAR qí-bi-ma um-ma na-ḫi-iš-tum-ma i-na du-lim a-šur-GAL a-na a-lim{ki} e-ru-ba-ni a-na É-tí-ni e-ru-ba-ma um-ma a-na-ku-ma a-na a-šur-ša-dí-li-ma mì-šu ša a-ni-ša-am e-ru-ba-ni iš-tí li-ip-tí-IŠTAR za-ni um-ma a-šur-ša-dí-li-ma lá za-na-ku a-tí-i ù li-ip-tí-IŠTAR i-dí-a DINGIR lá tu-uk-ta-dí-ri ù lá ta-ṭá-ri-dí ta-ṭá-ri-dí-ma a-wa-tám ta-ra-ba-i a-na-ma il₅-kà ú i-li i-zi-zu-ni i-dí-nu-ma i-ṣé-er a-šùr-ša-dí-li-ma zi-tù-šu ip-ṭù-ra-am 1 ma-na-um KÙ.BABBAR ša ni-nu a-na a-šur-GAL ša-qá-lam qá-bi₄-a-ni-ni ša i-na ṭup-pì-šu lá-áp-tù-ni šu-ma ni-nu lá ni-iš-qú-ul a-ta i-na kà-ni-iš ta-ša-qú-lu-šu-ni a-ni i-na dí-in da-a-a-ni a-šur-ša-dí-li-ma i-ša-qal-šu a-na-ma i-na dí-nim šu-a-tí il₅-e-ú-šu um-ma šu-ut-ma a-šùr-GAL ṭù-ur-dí um-ma a-na-ku-ma a-ta a-ḫi ù šu-ut a-ḫi-ma i-na pá-ni-tim lá ta-mu-wa ṭa-ra-sú a-na-ma i-dí-nim il₅-e-ú-kà ù a-ṭa-ra-sú a-ki-a-am a-šùr-ša-dí-li iš-tí-a i-zi-ni šu-ma mì-ma-šu ta-ki-li-i ú-ba-lá-ku-um a-šur-ša-dí-li lá ta-lá-ak